
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1934 

30 Δεκεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρε¬ 
σίας των Δημοτικών Παιδικών Σταθμών Δήμου 

Αλίμου. 1 

Τροποποίηση του Οργανισμού Εσωτερικής Υπηρε¬ 
σίας του Δήμου Ν. Ιωνίας. 2 


Α ΠΟΦΑΣΕΙ Σ 

Αριθμ. 73596+73189+73595 (1) 

Τροποποίηση του Οργανισμού Εσωτερικής Υπηρεσίας 
των Δημοτικών Παιδικών Σταθμών Δήμου Αλίμου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 
τροποποιήθηκαν με τις όμοιες του άρθρου 8 παρ. 5 
του ν. 2307/1995. 

2. Τις διατάξεις των άρθρων 8 και 9 του ν. 2503/1997. 

3. Την υπ’ αριθμ. 73/2005 απόφαση του Διοικητικού 
Συμβουλίου των Δημοτικών Παιδικών Σταθμών Δήμου 
Αλίμου περί τροποποίησης του Οργανισμού Εσωτερικής 
Υπηρεσίας. 

4. Την υπ’ αριθμ. 537/2005 απόφαση του Δημοτικού 
Συμβουλίου του Δήμου Αλίμου, με την οποία εκφράζει 
σύμφωνη γνώμη για την τροποποίηση του Οργανισμού 
Εσωτερικής Υπηρεσίας των Δημοτικών Παιδικών Σταθ¬ 
μών Δήμου Αλίμου. 

5. Τη γνωμοδότηση του Α' Υπηρεσιακού Συμβουλί¬ 
ου που διατυπώθηκε στο υπ’ αριθμ. 19/2005 πρακτικό 
του. 

6. Την υπ’αριθμ. 16978/2003 απόφαση Γενικού Γραμ¬ 
ματέα Περιφέρειας Αττικής περί μεταβίβασης αρμοδι¬ 
οτήτων (Φ.Ε.Κ. 1693/18.11.2003), αποφασίζουμε: 

Εγκρίνουμε την υπ’ αριθμ. 73/2005 απόφαση του Διοι¬ 
κητικού Συμβουλίου των Δημοτικών Παιδικών Σταθμών 
Δήμου Αλίμου περί τροποποίησης του Οργανισμού 
Εσωτερικής Υπηρεσίας αυτού, η τελική μορφή του 
οποίου έχει ως εξής: 


Άρθρο 1. 

Το συσταθέν Νομικό Πρόσωπο με την επωνυμία «Δη¬ 
μοτικοί Παιδικοί Σταθμοί Αλίμου» το οποίο προήλθε από 
την Ενοποίηση ιδίων Νομικών Προσώπων του Δήμου 
Αλίμου με το όνομα Α', Γ' & Δ' Δημοτικοί Παιδικοί Σταθ¬ 
μοί Αλίμου με την υπ’ αριθμ. 68927/28.12.2004 απόφαση 
του Γ.Γ. Περιφέρειας Αττικής, που δημοσιεύθηκε στο 
ΦΕΚ 19/Β'/13.1.2005, έχει έδρα το 3ο Τμήμα Προσχολικής 
Αγωγής και δυναμικότητα 190 νηπίων. 

Άρθρο 2. 

Σκοπός 

Σκοπός του ΝΠΔΔ είναι να παρέχει ΑΓΩΓΗ στα παιδιά 
προσχολικής ηλικίας ώστε: 

Α) Να τα βοηθήσει να αναπτυχθούν ολόπλευρα σω¬ 
ματικά, νοητικά, συναισθηματικά και κοινωνικά. 

Β) Να τα βοηθήσει να ενταχθούν ομαλά στο Δημοτικό 
Σχολείο. 

Γ) Να εξαλείψει, κατά το δυνατό, τις διαφορές που 
προκύπτουν από το πολιτιστικό - οικονομικό - μορφω¬ 
τικό επίπεδο των γονέων τους (παιδιά εργαζομένων, 
κύρια των οικονομικά ασθενέστερων στρωμάτων). Δη¬ 
λαδή να παρέχει Αντισταθμιστική Αγωγή. 

Δ) Να εξυπηρετήσει τους εργαζόμενους γονείς και να 
αποτελέσει Κέντρο Κοινωνικής Πολιτικής και Βοήθει¬ 
ας (να ευαισθητοποιεί, ενημερώνει και προβληματίζει 
τους γονείς των παιδιών σε θέματα παιδαγωγικής και 
παιδικής ψυχολογίας). 

Άρθρο 3. 

Διάρθρωση Υπηρεσιών 

Το Ν.Π.Δ.Δ. «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΑΛΙΜΟΥ» 
οργανώνεται σε επίπεδο ΔΙΕΥΘΥΝΣΗΣ. 

Α) Η Διεύθυνση αποτελείται από τα εξής ΤΜΗΜΑΤΑ: 

1) Ιο Τμήμα Προσχολικής Αγωγής 

2) 2ο Τμήμα Προσχολικής Αγωγής 

3) 3ο Τμήμα Προσχολικής Αγωγής 

Οι Δημοτικοί Παιδικοί Σταθμοί που θα ιδρύονται στο 
μέλλον από τον Δήμο Αλίμου θα αποτελούν Τμήμα¬ 
τα στη Διεύθυνση του Ν.Π.Δ.Δ. «ΔΗΜΟΤΙΚΟΙ ΠΑΙΔΙΚΟΙ 
ΣΤΑΘΜΟΙ ΑΛΙΜΟΥ» 

Β) Στη Διεύθυνση λειτουργούν: 

1) Γραφείο Προέδρου & Διοικητικού Συμβουλίου 

2) Γ ραφείο Διευθυντή 

3) Γ ραφείο Διοικητικού - Οικονομικού 

Γ) Σε κάθε Τμήμα Προσχολικής Αγωγής λειτουρ¬ 
γούν: 

1) Γραφείο Προϊσταμένου του Τμήματος 

2) Γ ραφείο Παιδαγωγών & βοηθών 

3) Γ ραφείο μαγειρείου & καθαριότητας 

Άρθρο 4. 

Αρμοδιότητες Διεύθυνσης και Τμημάτων - Καθήκοντα 
Προσωπικού 

ΔΙΕΥΘΥΝΣΗ ΝΟΜΙΚΟΥ ΠΡΟΣΩΠΟΥ 

Γ ραφείο Προέδρου & Διοικητικού Συμβουλίου 

Έχει τη μέριμνα και επιμέλεια ενημέρωσης του Προ¬ 
έδρου για την αλληλογραφία του Νομικού Προσώπου, 
την συγκέντρωση των στοιχείων που είναι αναγκαία 
για την άσκηση των καθηκόντων του και τη διεξαγωγή 
της προσωπικής αλληλογραφίας του με την τήρηση 
του αρχείου. 

Προγραμματίζει τις ώρες και ημέρες που ο Πρόε¬ 
δρος μπορεί να δέχεται Επιτροπές, Συλλόγους, Πολίτες 
κ.λπ. 

Τηρεί ημερολόγιο των προσωπικών συναντήσεων, 
επαφών και συμμετοχών σε Επιτροπές του Προέδρου, 
εντός και εκτός του Ν.Π.Δ.Δ. και τον ενημερώνει. Προ¬ 
βαίνει δε στην αρχειοθέτηση των πρακτικών αυτών των 
συναντήσεων, επαφών και συμμετοχών σε Επιτροπές με 
ταυτόχρονη συστηματική παρακολούθηση της εξέλιξης 
των αντίστοιχων θεμάτων. 

Φροντίζει για την συμμετοχή του Ν.Π.Δ.Δ. σε προγράμ¬ 
ματα της ΕυρωπαϊκήςΈνωσης και γενικότερα Διεθνούς 
ενδιαφέροντος. 

Διεκπεραιώνει κάθε υπόθεση που του αναθέτει ο Πρό¬ 
εδρος και η οποία δεν εντάσσεται στην αρμοδιότητα 
των άλλων υπηρεσιών του Ν.Π.Δ.Δ. 

Γ ραφείο Διευθυντή 

ΔΙΕΥΘΥΝΤΗΣ 

Ο Διευθυντής προίσταται, εποπτεύει και ελέγχει τη 
λειτουργία όλων των Τμημάτων, Γραφείων και Υπηρε¬ 
σιών που υπάγονται στο Νομικό Πρόσωπο ΔΗΜΟΤΙΚΟΙ 
ΠΑΙΔΙΚΟΙ ΣΤΑΘΜΟΙ ΑΛΙΜΟΥ και υπό την ενιαία διεύ¬ 
θυνση και τον έλεγχο αυτού, ασκούνται όλες οι αρμο¬ 
διότητες και τα καθήκοντα των υπηρεσιών, τμημάτων 
και γραφείων. 

Είναι υπεύθυνος για την εύρυθμη λειτουργία του 
Ν.Π.Δ.Δ. με την τήρηση της ισχύουσας κάθε φορά Νο¬ 
μοθεσίας και του Κανονισμού λειτουργίας του. 

Είναι υπεύθυνος και οφείλει να παρακολουθεί όλες 
τις διοικητικές πράξεις του Ν.Π.Δ.Δ. καθώς και την δι¬ 
εκπεραίωση της αλληλογραφίας. 

Τηρεί το αρχείο του Ν.Π.Δ.Δ., την κείμενη νομοθεσία, 
τον Κανονισμό Λειτουργίας, τον Ο.Ε.Υ. και τις εγκυκλί¬ 
ους του Υπουργείου. 

Συνεργάζεται με τον Πρόεδρο για την κατάρτιση των 
θεμάτων της ημερήσιας διάταξης των Συνεδριάσεων 
του Διοικητικού Συμβουλίου 

Εκτελεί χρέη γραμματέα στο Διοικητικό Συμβούλιο, 
μεριμνά και επιμελείται για την προπαρασκευή των 
συνεδριάσεων, την επικύρωση και υπογραφή των πρα¬ 


κτικών και τηρεί αρχείο αυτών σε συνεργασία με τον 
εισηγητή και τον γραμματέα του Δ.Σ. 

Μεριμνά για την σύνταξη των αποφάσεων του Προέ¬ 
δρου και του Δ.Σ. και την διεκπεραίωση τους μέσω του 
Γ ραφείου Διοικητικού - Οικονομικού. 

Εισηγείται στο Δ.Σ. του Ν.Π.Δ.Δ. κάθε θέμα που αφο¬ 
ρά τη λειτουργία, το προσωπικό, τους γονείς και την 
υλικοτεχνική υποδομή του όπως: 

• τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του 

• το παιδαγωγικό υλικό και τον πόσης φύσεως εξο¬ 
πλισμό 

• τις απαραίτητες εργασίες για την επισκευή και συ¬ 
ντήρηση των κτιρίων 

• την επιμόρφωση του προσωπικού 

Μεριμνά για την εκτέλεση των αποφάσεων του Διοι¬ 
κητικού Συμβουλίου. 

Εποπτεύει, συντονίζει και κατευθύνει το παιδαγωγικό 
έργο των Τμημάτων. 

Είναι αρμόδιος και επιμελείται σε συνεργασία με το 
εκπαιδευτικό προσωπικό του Ν.Π.Δ.Δ. για την εφαρμογή 
των σύγχρονων απόψεων της Παιδαγωγικής και της 
Ψυχολογίας. 

Συγκαλεί το προσωπικό για ενημέρωση - καθοδήγη¬ 
ση & προγραμματισμό, με την έναρξη λειτουργίας του 
Σχολικού Έτους. 

Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

Είναι υπεύθυνος για την τήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού 
ώστε να μην δημιουργούνται λειτουργικά προβλήματα 
στα Τμήματα. 

Συμμετέχει στην ειδική επιτροπή επιλογής των εγ- 
γραφόμενων νηπίων, η οποία συγκροτείται από το Δι¬ 
οικητικό Συμβούλιο και εισηγείται αιτιολογημένα τις 
αιτήσεις που θα γίνουν δεκτές βάσει των κριτηρίων που 
ορίζονται από τον Κανονισμό Λειτουργίας. 

Συμμετέχει στην ειδική επιτροπή επιλογής νέων κτι¬ 
ρίων που θα στεγάσουν νέα Τμήματα του Ν.Π.Δ.Δ. ή θα 
μεταστεγάσουν από τα υπάρχοντα. 

Συνεργάζεται με τους Τμηματάρχες για τη σύνταξη 
του Προϋπολογισμού, οι οποίοι εισηγούνται τις ανάγκες 
των Τμημάτων τους & ολοκληρώνει αυτόν σε συνερ¬ 
γασία με τον υπεύθυνο υπάλληλο Διοικητικού - Οικο¬ 
νομικού. 

Συνεργάζεται αρμονικά με το Γραφείο Διοικητικού 
- Οικονομικού το οποίο οφείλει να παρέχει κάθε στοι¬ 
χείο, ώστε να διασφαλισθεί η εύρυθμη λειτουργία του 
Ν.Π.Δ.Δ. και η επίτευξη των σκοπών του. 

Επιβλέπει την τήρηση όλων των απαραίτητων βιβλίων 
και τηρεί τη σφραγίδα του Ν.Π.Δ.Δ. 

Τηρεί το εμπιστευτικό πρωτόκολλο, εφόσον δεν τηρεί 
αυτό ο Πρόεδρος. 

Συνεργάζεται αρμονικά με όλες τις υπηρεσίες του 
Δήμου. 

Γραφείο Διοικητικού - Οικονομικού 

ΔΙΟΙΚΗΤΙΚΟΙ ΓΡΑΜΜΑΤΕΙΣ 

Μεριμνούν: 

Για την εφαρμογή της ισχύουσας κάθε φορά νομοθε¬ 
σίας σχετικά με την υπηρεσιακή κατάσταση του πάσης 
φύσεως προσωπικού του Ν.Π.Δ.Δ. 

Γ ια την τήρηση των ατομικών υπηρεσιακών φακέλων 
και ευρετηρίων του προσωπικού του Ν.Π.Δ.Δ. με οποια¬ 
δήποτε σχέση εργασίας, (και των συνταξιούχων) καθώς 
και των δελτίων παρουσίας τους και η φροντίδα για τη 
συνεχή παρακολούθηση και ενημέρωσή τους. 

Γ ια την διεξαγωγή όλων εκείνων των διαδικασιών που 
είναι απαραίτητες για την πρόσληψη τακτικού και επο¬ 
χικού προσωπικού, προαγωγές, απολύσεις, παραιτήσεις, 
αποσπάσεις, μετατάξεις, συντάξεις, χορηγήσεις αδειών, 
πειθαρχικές υποθέσεις. 

Για την παραλαβή από τους προϊσταμένους των 
Τμημάτων των ημερησίων δελτίων προσέλευσης και 
αναχώρησης του προσωπικού & την ενημέρωση των 
υπηρεσιακών φακέλων αυτών. 

Γ ια την παραλαβή και αυθημερόν πρωτοκόλληση, ευ- 
ρετηρίαση των πάσης φύσεως εισερχομένων εγγράφων 
μετά το χαρακτηρισμό τους από τον Διευθυντή. 

Για την έγκαιρη διανομή στη Διεύθυνση τα Τμήματα 
και τα γραφεία των εγγράφων προς ενέργεια και την 
τήρηση των πρωτότυπων στο αρχείο. 

Γ ια την διεκπεραίωση κάθε εισερχόμενου ή εξερχό- 
μενου εγγράφου και την τήρηση των σχετικών βιβλίων 
παράδοσης. 

Γ ια κάθε εισφορά και έσοδο του Ν.Π.Δ.Δ. 

Γ ια την παραλαβή από τους προϊσταμένους των Τ μη- 
μάτων των αποδείξεων πληρωμής των μηνιαίων διδά¬ 
κτρων και την διαβίβαση τους στην Ταμειακή Υπηρεσία 
του Δήμου. 

Για την έκδοση των βεβαιωτικών σημειωμάτων των 
οίκοθεν εισπράξεων των υπόχρεων όταν αυτό απαι¬ 
τείται. 

Γ ια την επιμέλεια εκκαθάρισης και εντολής πληρωμής 
κάθε δαπάνης του Ν.Π.Δ.Δ. 

Είναι υπεύθυνοι: 

Γ ια την διαχείριση της Παγίας Προκαταβολής & την 
εξόφληση κάθε μικροδαπάνης που μπορεί να πληρωθεί 
από αυτή, συγκεντρώνουν δε τα απαιτούμενα δικαι- 
ολογητικά των δαπανών αυτών και προβαίνουν στις 
απαιτούμενες ενέργειες για την αναπλήρωση της. 

Για τον έλεγχο και την επιμέλεια συλλογής των προ- 
βλεπόμενων από το νόμο δικαιολογητικών κάθε δα¬ 
πάνης. 

Για τον έλεγχο της διαπίστωσης της ύπαρξης σχε¬ 
τικής πίστωσης για την πληρωμή της δαπάνης και για 
την έγκαιρη ενίσχυση των πιστώσεων. 

Γ ια την αναγνώριση των πιστωτών του Ν.Π.Δ.Δ. με την 
προσυπογραφή των πράξεων εκκαθάρισης της αναγνώ¬ 
ρισης και την έκδοση των οικείων χρηματικών ενταλμά¬ 
των μέσα στις πιστώσεις του προϋπολογισμού. 

Γ ια τον έλεγχο & υπογραφή των εκδιδόμενων Χρη¬ 
ματικών Ενταλμάτων σύμφωνα με τις ισχύουσες διατά¬ 


ξεις, τα οποία διαβιβάζονται στον Πρόεδρο προς τελική 
υπογραφή. 

Γ ια την καταχώρηση των ενταλμάτων στα οικεία βι¬ 
βλία και την αποστολή τους στην ταμειακή υπηρεσία 
για εξόφληση. 

Για την σύνταξη μισθοδοτικών καταστάσεων όλου 
του προσωπικού . 

Για την τακτική και έγκαιρη πληρωμή των πάσης φύ¬ 
σεως αποδοχών όλων των μισθωτών του Ν.Π.Δ.Δ. 

Γ ια την διεκπεραίωση κάθε υπόθεσης που έχει σχέση 
με την καταβολή όπως προβλέπεται από το Νόμο τυχόν 
αποζημιώσεων. 

Γ ια την παρακράτηση και απόδοση των προστίμων 
που επιβάλλονται στο προσωπικό, για κάθε θέμα που 
αφορά αυτό. 

Γ ια την σύνταξη σχεδίου προϋπολογισμού σε συνερ¬ 
γασία με τον Διευθυντή & τους Προϊσταμένους των 
Τμημάτων, προκειμένου να διαβιβαστεί για έγκριση στο 
Δ.Σ. 

Γ ια την εκτέλεση κάθε εργασίας που αφορά θέματα 
προϋπολογισμού, για την πορεία εκτέλεσης & για την 
αναμόρφωση αυτού, όταν παρίσταται ανάγκη. 

Για την επιμέλεια της σύνταξης αιτιολογημένης έκ¬ 
θεσης επί του απολογισμού εσόδων και εξόδων του 
Ν.Π.Δ.Δ. 

Γ ια την νομιμότητα & πληρότητα των εγγράφων που 
εκδίδουν, πριν την διαβίβαση τους στον Διευθυντή ή τον 
Πρόεδρο του Ν.Π.Δ.Δ. για την τελική υπογραφή τους. 

Φροντίζουν σύμφωνα με τις οδηγίες του Διευθυντή: 

Να υποβάλλουν έγκαιρα αντίγραφα των λαμβανομέ- 
νων αποφάσεων στις αρμόδιες υπηρεσίες προς έγκριση 
όπου απαιτείται και κατόπιν να τις διαβιβάζουν προς 
υλοποίηση. 

Να τηρούν ευρετήριο αποφάσεων του Δ.Σ. και εγκρι¬ 
τικών ή μη αποφάσεων της Διοικητικής Αρχής. 

Να παρακολουθούν τις αποφάσεις των οργάνων που 
ασκούν Πειθαρχικό Έλεγχο και να ενημερώνουν αντί¬ 
στοιχα τους υπηρεσιακούς φακέλους των εργαζομένων 
του Ν.Π.Δ.Δ. 

Να συντάσσουν, σύμφωνα με το νόμο, τους πίνακες 
αρχαιότητας των υπαλλήλων του Ν.Π.Δ.Δ. 

Να συντάσσουν τα παραστατικά στοιχεία πληρωμής 
του υπηρετούντος προσωπικού και κοινοποιούν τις με¬ 
ταβολές εγκαίρως στη Διεύθυνση. 

Επίσης: 

Ενημερώνονται από τους Προϊσταμένους των Τμημά- 
των Προσχολικής Αγωγής, για τον αριθμό των φιλοξε¬ 
νούμενων νηπίων συντάσσοντας στατιστικούς πίνακες 
της δυναμικότητας αυτών. 

Τηρούν αρχείο σχετικά με τα φιλοξενούμενα νήπια σε 
συνεργασία με τους Προϊσταμένους των Τμημάτων. 

Μεριμνούν για τη συγκέντρωση στοιχείων που αφο¬ 
ρούν τις ανάγκες σε εφόδια, υλικά και εξοπλισμό γενικά, 
των Τμημάτων και του Ν.Π.Δ.Δ. 

Μεριμνούν για την διενέργεια κάθε πράξης σχετικής 
με την προμήθεια όλων των ειδών για τις ανάγκες του 
Ν.Π.Δ.Δ. 




26654 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Μεριμνούν για την τοιχοκόλληση - κοινοποίηση των 
διακηρύξεων, των δημοπρασιών, των εγγράφων και των 
πιστοποιητικών διαφόρων αρχών. 

Επιμελούνται για την έγκαιρη και καλή εκτέλεση των 
συμβάσεων που καταρτίζονται για τις προμήθειες δια¬ 
φόρων ειδών, υλικών και εφοδίων για τις ανάγκες του 
Ν.Π.Δ.Δ. 

Τηρούν φακέλους για κάθε προμήθεια. 

Τηρούν τα απαιτούμενα βιβλία και καταχωρούν σ’ αυτά 
κάθε εισερχόμενο και εξερχόμενο υλικό που προμηθεύ¬ 
ονται η κεντρική υπηρεσία, ώστε ο έλεγχος να είναι 
εύλογος και η διαχείριση των υλικών να παρουσιάζει 
οικονομική διαφάνεια. 

Μεριμνούν για την εκποίηση ή καταστροφή του άχρη¬ 
στου υλικού της κεντρικής υπηρεσίας του Ν.Π.Δ.Δ., σύμ¬ 
φωνα με τις κείμενες διατάξεις, σε συνεργασία με την 
επιτροπή καταστροφής υλικού. 

Μεριμνούν για την αρίθμηση, σφράγιση και διάθεση 
των διαχειριστικών βιβλίων σε όλες τις υπηρεσίες του 
Ν.Π.Δ.Δ. 

Συντάσσουν τις απαραίτητες προδιαγραφές και υπο¬ 
χρεώσεις για τις προκηρύξεις διαγωνισμών μίσθωσης 
ακινήτων. 

Επιμελούνται για την διενέργεια των διαγωνισμών 
μίσθωσης ακινήτων ή κινητών πραγμάτων που αφορούν 
στην εγκατάσταση και λειτουργία όλων των Υπηρεσιών 
και Τμημάτων του Ν.Π.Δ.Δ. 

Τηρούν αρχεία εγγράφων, σχεδίων συμβολαίων και 
συμβάσεων μίσθωσης των ακινήτων των Τμημάτων, 
παρακολουθούν και φροντίζουν για την έναρξη της 
διαδικασίας ανανέωσης των συμβάσεων ή εξεύρεσης 
νέων ακινήτων 

Μεριμνούν για την μελέτη και κατασκευή των έργων 
συντήρησης, επισκευών, ανακαίνισης, διαρρυθμίσεων 
κ.λπ. των ακινήτων, στα οποία στεγάζονται η Κεντρι¬ 
κή Υπηρεσία και τα Τμήματα Προσχολικής Αγωγής και 
την τήρηση αρχείου διεκπεραίωσης των εργασιών ανά 
Τμήμα. 

Εκτελούν κάθε σχετική εργασία που τους ανατίθεται 
από τον Διευθυντή. 

ΤΜΗΜΑΤΑ ΠΡΟΣΧΟΛΙΚΗΣ ΑΓΩΓΗΣ 

Γραφείο Προϊσταμένου Τμήματος 
ΠΡΟΪΣΤΑΜΕΝΟΙ ΤΜΗΜΑΤΩΝ ΠΡΟΣΧΟΛΙΚΗΣ ΑΓΩΓΗΣ 

Ο Προϊστάμενος κάθε Τ μήματος έχει τις εξής αρμο¬ 
διότητες: 

Προίσταται, εποπτεύει και ελέγχει τη λειτουργία του 
Τμήματος του. 

Φροντίζει για την εφαρμογή του κανονισμού του Νομι¬ 
κού Προσώπου και την πιστή εκτέλεση των αποφάσεων 
του Δ.Σ. 

Είναι υπεύθυνος για την παροχή σωστής προσχολικής 
αγωγής στα φιλοξενούμενα νήπια σε συνεργασία με το 
Εκπαιδευτικό προσωπικό. 

Είναι υπεύθυνος για την τήρηση του ενιαίου εκπαι¬ 
δευτικού προγράμματος που καταρτίζεται σε συνεργα¬ 
σία με τον Διευθυντή του Ν.Π.Δ.Δ. και το Εκπαιδευτικό 
προσωπικό. 


Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες 
αυτού, ώστε να μην δημιουργούνται λειτουργικά προ¬ 
βλήματα στο Τμήμα. 

Εισηγείται εγγράφως προς τον Δ/ντή του Ν.Π.Δ.Δ. τα 
θέματα της αρμοδιότητας του καθώς και ότι αφορά 
προμήθειες και άλλες δαπάνες που απαιτούνται για 
την εύρυθμη λειτουργία του Τμήματος στο οποίο προ- 
ΐσταται. 

Ενημερώνει εγγράφως το Διευθυντή για όλα τα θέμα¬ 
τα που του υποβάλλονται από το προσωπικό. 

Φροντίζει για την εσωτερική τάξη του Τ μήματος και 
για κάθε σημειούμενη παράβαση ή ανωμαλία αναφέρε- 
ται στο Διευθυντή. 

Προίσταται όλων των υπαλλήλων του Τ μήματος, πα¬ 
ρακολουθεί και συντονίζει το έργο τους ανάλογα με 
τις ανάγκες που προκύπτουν κάθε φορά. 

Εισηγείται στη Διεύθυνση, τις ανάγκες του Τμήματος 
σε προσωπικό και μεριμνά για την αναπλήρωση του 
παιδαγωγικού και βοηθητικού προσωπικού σε περίπτω¬ 
ση απουσίας του. 

Εισηγείται στη Διεύθυνση την ανάγκη επιμόρφωσης 
του προσωπικού και υποβάλλει σ’ αυτήν τα πορίσματα 
ειδικών προγραμμάτων που τυχόν εφαρμόσθηκαν στο 
Τμήμα. 

Εισηγείται στη Διεύθυνση τις κενές θέσεις εγγραφής 
νηπίων κατά έτος και συμμετέχει στην ειδική επιτροπή 
επιλογής αυτών 

Προτείνει αιτιολογημένα στη Δ/νση τις διαγραφές 
των νηπίων. 

Είναι υπεύθυνος για τις συγκεντρώσεις, προσωπικού 
και γονέων τις οποίες οφείλει να συγκαλεί τουλάχιστον 
δύο φορές κάθε έτος. 

Έχει την ευθύνη για τη διοργάνωση εορταστικών εκ¬ 
δηλώσεων με την συνεργασία του Εκπαιδευτικού προ¬ 
σωπικού ή και όλου του προσωπικού όπου χρειάζεται. 

Είναι υπεύθυνος για την λειτουργία της δανειστικής 
βιβλιοθήκης που απευθύνεται στα παιδιά, το προσωπικό 
& τους γονείς. 

Φροντίζει για την υγιεινή κατάσταση των παιδιών 
και μεριμνά για την σωματική ακεραιότητα τους ενη¬ 
μερώνοντας άμεσα τους γονείς τους σε περίπτωση 
ατυχήματος. 

Επιμελείται και κατευθύνει το Εκπαιδευτικό προσωπι¬ 
κό ως προς την τήρηση της σωματικής καθαριότητας 
των νηπίων. 

Παραγγέλνει τα τρόφιμα & είδη καθαριότητας σύμ¬ 
φωνα με τις ανάγκες του Τμήματος & είναι υπόλογος 
για την σωστή παραλαβή & διανομή τους. 

Παραδίδει στην μαγείρισσα την αναγκαία ποσότητα 
τροφίμων για την παρασκευή ημερήσιου φαγητού & στο 
προσωπικό καθαριότητας τα είδη που χρησιμοποιεί. 

Μεριμνά για την καθαριότητα όλων των εσωτερικών 
& εξωτερικών χώρων του Τ μήματος. 

Είναι υπεύθυνος για την κατανομή των εργασιών στο 
προσωπικό μαγειρείου & καθαριότητας και παρακολου¬ 
θεί την πορεία εκτέλεσης τους. 

Συντονίζει, καθοδηγεί & παρέχει τις απαραίτητες οδη¬ 
γίες για την υλοποίηση των προγραμμάτων μαγειρείου 
& καθαριότητας, τα οποία επιμελείται σε συνεργασία 
με τον Διευθυντή. 

Συντάσσει και υπογράφει τα δελτία εισαγωγής-εξα- 
γωγής τροφίμων και λοιπού υλικού. 

Τηρεί τα κλειδιά του Τμήματος και της αποθήκης τρο¬ 
φίμων, δίνοντας το ένα από τα δύο στη Νηπιαγωγό. 

Μεριμνά και ευθύνεται για τη σύννομη, ορθή και ταχεία 
διεκπεραίωση των υποθέσεων των αρμοδιοτήτων του. 

Τηρεί και ενημερώνει καθημερινά τα βιβλία: 

• Βιβλίο παρουσίας προσωπικού. 

• Βιβλίο συσσιτούντων νηπίων. 

• Βιβλίο διδαχθείσας ύλης. 

• Βιβλία εισαγωγής υλικού. 

• Βιβλία εξαγωγής υλικού. 

• Βιβλία αναλώσιμου και μη αναλώσιμου υλικού. 

Συγκεντρώνει από τους γονείς τις αποδείξεις πλη¬ 
ρωμής των μηνιαίων διδάκτρων και τις διαβιβάζει στο 
Γραφείο Διοικητικού - Οικονομικού. 

Ενημερώνει καθημερινά το γραφείο Διοικητικού - Οι¬ 
κονομικού για τις ημερήσιες απουσίες προσωπικού. 

Ενημερώνει τον αναπληρωτή του για τα εισερχόμενα 
κάθε φορά έγγραφα, ώστε να είναι σε θέση να τον ανα¬ 
πληρώνει σε περίπτωση απουσίας ή κωλύματος του. 

Οταν ο Προϊστάμενος απουσιάζει ή κωλύεται, όλα τα 
παραπάνω ασκεί ο νόμιμος αναπληρωτής αυτού. 

Είναι συνυπεύθυνος από κοινού με όλο το προσωπικό 
για κάθε απώλεια ή αδικαιολόγητη καταστροφή του 
υλικού του Τμήματος. 

Γ ραφείο Παιδαγωγών & βοηθών 

ΠΑΙΔΑΓΩΓΟΙ 

Αναλαμβάνουν διαδοχικά τα τμήματα - τάξεις του 
Τμήματος Προσχολικής Αγωγής σύμφωνα με το ν. 1431/ 
1984 και είναι υπεύθυνοι αυτών. 

Ασκούν Παιδαγωγικό - Εκπαιδευτικό έργο καθ’ όλη τη 
διάρκεια της σχολικής περιόδου & του ωραρίου τους, 
εντάσσοντας τους σκοπούς της αγωγής σ’ όλες τις 
δραστηριότητες των παιδιών. 

Οργανώνουν για τα νήπια (συμμετέχουν με αυτά και 
συντονίζουν) παιδαγωγικά προγράμματα, κύκλους παι¬ 
δαγωγικών δραστηριοτήτων, παιδαγωγικά εργαστήρια 
και άλλες παιδαγωγικές δραστηριότητες & εκδηλώσεις 
σύμφωνα με τα επιστημονικά δεδομένα. 

Προετοιμάζουν ψυχοσωματικά τα παιδιά για την έντα¬ 
ξη τους στο Δημοτικό σχολείο σύμφωνα με τις σύγχρο¬ 
νες απόψεις παιδαγωγικής & διδασκαλίας. 

Σέβονται απαρέγκλιτα το αναπτυξιακό στάδιο των 
παιδιών της τάξης τους (εξελικτικά χαρακτηριστικά), 
τις ανάγκες των παιδιών που προκύπτουν από αυτό 
και τους ατομικούς ρυθμούς του κάθε παιδιού, την ιδι¬ 
αίτερη ψυχοσύνθεση του και τα χαρακτηριστικά της 
προσωπικότητας του. 

Προωθούν την ολόπλευρη ψυχοσωματική και ψυχο¬ 
κινητική εξέλιξη και υγεία των παιδιών καθώς και την 
ομαλή κοινωνικοποίηση τους. 

Είναι προμηθευτές υλικού και ερεθισμάτων για τα 
παιδιά, δηλαδή: 


• είναι αρμόδιοι για τη χωροοργάνωση του τμήματος 
τους με βάση τα επιστημονικά δεδομένα, έτσι ώστε να 
καλύπτονται οι ανάγκες των παιδιών και να εξασφαλί¬ 
ζεται η ασφάλεια και η υγιεινή τους. 

• φροντίζουν για την ύπαρξη του αναγκαίου παιδα¬ 
γωγικού εξοπλισμού & υλικού και είναι υπεύθυνοι για 
τη συντήρηση του και την απώλεια ή αδικαιολόγητη 
καταστροφή του. 

Είναι υπεύθυνοι για τη διοργάνωση παιδαγωγικών, 
πολιτιστικών και ψυχαγωγικών εκδηλώσεων προς όφε¬ 
λος των παιδιών σε συνεργασία με τον Προϊστάμενο 
του Τμήματος. 

Ενημερώνουν τους γονείς σε τακτά χρονικά διαστή¬ 
ματα για τη γενική - σφαιρική εξέλιξη του παιδιού τους 
και για την εν γένει ψυχοσωματική και νοητική εξέλιξη 
του, ύστερα από συνεννόηση με τον Προϊστάμενο του 
Τμήματος. 

Συμμετέχουν στις συγκεντρώσεις γονέων, τους εν¬ 
θαρρύνουν να συμμετέχουν σε κοινές δραστηριότητες 
& διατηρούν αρμονική σχέση με αυτούς. 

Προετοιμάζουν τα παιδιά για το πρωινό και μεσημε¬ 
ριανό τους γεύμα και τα ενθαρρύνουν να αυτοεξυπη- 
ρετούνται. 

Παρακολουθούν τη διανομή φαγητού στα παιδιά, που 
πραγματοποιείται από το βοηθητικό προσωπικό μα¬ 
γειρείου. 

Βοηθούν τα παιδιά για την ικανοποίηση των ατομικών 
και σωματικών αναγκών τους. 

Επιβλέπουν την καθαριότητα & υγιεινή των χώρων 
στην αίθουσα, στην τουαλέτα των παιδιών, στην τρα¬ 
πεζαρία & στη παιδική χαρά ή την αυλή του κτιρίου και 
κατευθύνουν ανάλογα το βοηθητικό προσωπικό. 

Επιλαμβάνονται για την ανάπαυση των παιδιών. 

Είναι υπεύθυνοι για την υποδοχή και παράδοση των 
παιδιών. 

Ενημερώνουν τον Προϊστάμενο του Τ μήματος και τον 
Παιδίατρο για οποιοδήποτε ύποπτο πρόβλημα υγείας, 
είτε ψυχικής, είτε σωματικής, διαπιστώσουν στα παι¬ 
διά. 

Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο που τηρείται από τον 
Προϊστάμενο. 

Είναι συνυπεύθυνοι από κοινού με όλο το προσωπικό 
για κάθε απώλεια ή αδικαιολόγητη καταστροφή του 
υλικού του Τμήματος. 

Ο αρχαιότερος από αυτούς υπάλληλος κάθε Τμή¬ 
ματος, αναπληρώνει τον Προϊστάμενο σε περίπτωση 
απουσίας του. 

ΒΟΗΘΟΙ ΠΑΙΔΑΓΩΓΩΝ 

Βοηθούν το προσωπικό της προηγούμενης ειδικότη¬ 
τας σε όλα τα καθήκοντα του και είναι συνυπεύθυνοι 
από κοινού με όλο το προσωπικό για κάθε απώλεια ή 
αδικαιολόγητη καταστροφή του υλικού του Τμήματος. 

Γ ραφείο Μαγειρείου & Καθαριότητας 

ΜΑΓΕΙΡΕΣ 

Είναι υπεύθυνοι για το μαγειρείο και την επιμελημένη 
και έγκαιρη παρασκευή του φαγητού, σύμφωνα με το 
διαιτολόγιο που εφαρμόζεται κάθε φορά. 

Επιμελούνται ιδιαιτέρως για την τήρηση όλων των 
όρων υγιεινής στους χώρους παρασκευής του φαγη¬ 
τού. 

Παραλαμβάνουν καθημερινά από τον Προϊστάμενο 
του Τμήματος ή τον αναπληρωτή του, βάσει δελτίων 
εξαγωγής, την αναγκαία ποσότητα υλικών για το ημε¬ 
ρήσιο φαγητό, με βάση το διαιτολόγιο και ποσοτολόγιο 
και υπογράφουν αυτά. 

Φροντίζουν για το σερβίρισμα και τη διανομή των 
γευμάτων. 

Τακτοποιούν τα μαγειρικά σκεύη και είδη εστιάσεως 
και φροντίζουν για την καλή συντήρηση τους και λει¬ 
τουργίας τους. Επίσης φροντίζουν για την καθαριότητα 
αυτών καθώς και του χώρου του μαγειρείου και της 
αποθήκης τροφίμων. 

Είναι συνυπεύθυνοι από κοινού με όλο το προσωπικό 
για κάθε απώλεια ή αδικαιολόγητη καταστροφή του 
υλικού του Τμήματος. 

Σε περίπτωση απουσίας τους αναπληρώνονται από 
τον βοηθό μαγείρου. 

ΒΟΗΘΟΙ ΜΑΓΕΙΡΩΝ 

Φροντίζουν για τη μεταφορά και διανομή του φαγη¬ 
τού στα παιδιά καθώς και τη συγκέντρωση των ειδών 
εστίασης μετά το τέλος του φαγητού και τη μεταφορά 
τους στην κουζίνα. 

Βοηθούν τον μάγειρα στην προετοιμασία του φαγη¬ 
τού, στον καθαρισμό των σκευών εστίασης και στα 
λοιπά καθήκοντα του. 

Βοηθούν το προσωπικό καθαριότητας με υπόδειξη 
του Προϊσταμένου ή σε περίπτωση απουσίας ενός εξ 
αυτών. 

Είναι συνυπεύθυνοι από κοινού με όλο το προσωπικό 
για κάθε απώλεια ή αδικαιολόγητη καταστροφή του 
υλικού του Τμήματος. 

Ο αρχαιότερος από αυτούς υπάλληλος κάθε Τμήμα¬ 
τος, αντικαθιστά τον μάγειρα σε περίπτωση απουσίας 
του. 

ΠΡΟΣΩΠΙΚΟ ΚΑΘΑΡΙΟΤΗΤΑΣ 

Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του κτιρίου, εκτός εκείνων 
του μαγειρείου και της αποθήκης τροφίμων. 

Παραλαμβάνει από τον Προϊστάμενο του Τμήματος ή 
τον αναπληρωτή του, με δελτίο εξαγωγής το οποίο και 
υπογράφει, τα υλικά καθαριότητας που χρησιμοποιεί. 

Είναι αποκλειστικά υπόλογο για το γενικό ιματισμό 
του Τμήματος και οφείλει να μεριμνά για την καλή συ¬ 
ντήρηση, καθαριότητα και φύλαξη αυτού στον κατάλ¬ 
ληλο χώρο αποθήκευσης του. 

Φροντίζει για το στρώσιμο των κρεβατιών. 

Βοηθά στο πλύσιμο των νηπίων, σε συνεργασία με το 
εκπαιδευτικό προσωπικό. 

Βοηθά το προσωπικό μαγειρείου με υπόδειξη του Προ¬ 
ϊσταμένου ή σε περίπτωση απουσίας ενός εξ αυτών. 


Είναι συνυπεύθυνο από κοινού με όλο το προσωπικό 
για κάθε απώλεια ή αδικαιολόγητη καταστροφή του 
υλικού του Τ μήματος. 

Αρθρο 5. 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α’ ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΝΗΠΙΑΓΩΓΩΝ 
θέσεις: - 3 - ΤΡΕΙΣ 
Βαθμός Δ’ - Α’ 

2. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
θέσεις: - 2 - ΔΥΟ 

Βαθμός Δ’ - Α’ 

3. ΚΛΑΔΟΣ ΠΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
θέσεις: -1 - ΜΙΑ 

Βαθμός Δ’ - Α’ 

Β' ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
ΜΟΝΙΜΟ ΠΡΟΣΩΠΙΚΟ 

Οι ήδη υπηρετούντες μόνιμοι υπάλληλοι των πρώην 
Κρατικών Παιδικών Σταθμών που μετατάχθηκαν αυτο¬ 
δίκαια σύμφωνα με τον ν. 2503/1997 άρθρο 9 & τα ΦΕΚ. 
59/6.3.2000, 106/24.4.2000, 113/8.5.2000 Τεύχη Ν.Π.Δ.Δ., 
εντάσσονται σε θέσεις συνιστώμενες προσωποπαγείς & 
διατηρούν τα δικαιώματα που είχαν πριν την μετάταξη 
τους, ως ακολούθως: 

1. ΠΕ ΝΗΠΙΑΓΩΓΩΝ 
θέσεις: Δύο (2) 

2. ΤΕ ΝΗΠΙΑΓΩΓΩΝ 
θέσεις Τρεις (3) 

3. ΤΕ ΒΡΕΦΟΝΗΠΙΟΚΟΜΙΑΣ 
θέσεις: Δύο (2) 

4. ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ ΜΑΓΕΙΡΕΙΟΥ 
θέσεις: Τ ρεις (3) 

5. ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

- ΒΟΗΘ. ΕΡΓΑΣΙΩΝ 
θέσεις: Δύο (2) 

Όλες οι ανωτέρω προσωποπαγείς θέσεις καταργού- 
νται με την κατά οποιοδήποτε τρόπο αποχώρηση από 
την υπηρεσία των υπαλλήλων που τις κατέχουν. 

Γ’ ΕΠΟΧΙΑΚΟ ΠΡΟΣΩΠΙΚΟ 

Το Ν.Π.Δ.Δ. δύναται να προσλαμβάνει κατά έτος μέχρι 

- 13 - υπαλλήλους διαφορετικών ειδικοτήτων με σχέ¬ 
ση εργασίας Ιδιωτικού Δικαίου ορισμένου χρόνου για 
την κάλυψη εποχιακών αναγκών (άρθρο 18 παρ.2 του 
ν. 2503/1997) 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
θέσεις: - 3 - ΤΡΕΙΣ 

2. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ - ΠΑΙΔΟ¬ 
ΚΟΜΩΝ 

θέσεις: - 3 - ΤΡΕΙΣ 

3. ΚΛΑΔΟΣ ΔΕΙ ΔΙΟΙΚΗΤΙΚΩΝ ΓΡΑΜΜΑΤΕΩΝ 
θέσεις: -1 - ΜΙΑ 

4. ΚΛΑΔΟΣ ΔΕ32 ΜΑΓΕΙΡΩΝ 
θέσεις: -1 - ΜΙΑ 

5. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

θέσεις: - 2 - ΔΥΟ 

6. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
θέσεις: - 3 - ΤΡΕΙΣ 

Δ’ ΕΞΩΤΕΡΙΚΟΙ ΣΥΝΕΡΓΑΤΕΣ 

Το Ν.Π.Δ.Δ. δύναται να απασχολεί ως εξωτερικούς συ¬ 
νεργάτες με σύμβαση έργου για την καλύτερη επίτευξη 
των σκοπών του, Παιδίατρο, ψυχολόγο, λογοθεραπευ- 
τή, δάσκαλο μουσικοκινητικής αγωγής και θεατρικού 
παιχνιδιού. 

Άρθρο 6. 

Αναλογία Παιδαγωγών - παιδιών 

Ο αριθμός των θέσεων του παραπάνω κλάδου, είναι 
ανάλογος με τον αριθμό των παιδιών. 

Ο Προϊστάμενος Διεύθυνσης και οι Προϊστάμενοι των 
Τμημάτων δεν αναλαμβάνουν τάξη. 

Η αναλογία Παιδαγωγών - παιδιών, εφόσον τηρείται 
η ισχύουσα νομοθεσία με την οποία προβλέπεται η 
σχέση αριθμού παιδιών/ καθαρού εμβαδού αίθουσας/ 
συνολικού εμβαδού κτιρίου, έχει ως εξής: 

Ιο Τμήμα Προσχολικής Αγωγής, δυναμικότητας - 70- 
νηπίων: 

• Μία Παιδαγωγός & μία βοηθός για 16-18 νήπια ηλι¬ 
κίας από 2 1/2 έως 3 1/2 χρόνων. 

• Μία Παιδαγωγός & μία βοηθός για 22-24 νήπια ηλι¬ 
κίας από 3 1/2 έως 4 1/2 χρόνων. 

• Μία Παιδαγωγός & μία βοηθός για 26-28 νήπια ηλι¬ 
κίας από 4 1/2 έως την εγγραφή τους στο Δημοτικό 
Σχολείο 

2ο Τμήμα Προσχολικής Αγωγής, δυναμικότητας - 70- 
νηπίων: 

• Μία Παιδαγωγός & μία βοηθός για 16-18 νήπια ηλι¬ 
κίας από 2 1/2 έως 3 1/2 χρόνων. 

• Μία Παιδαγωγός & μία βοηθός για 22-24 νήπια ηλι¬ 
κίας από 3 1/2 έως 4 1/2 χρόνων. 

• Μία Παιδαγωγός & μία βοηθός για 26-28 νήπια ηλι¬ 
κίας από 4 1/2 έως την εγγραφή τους στο Δημοτικό 
Σχολείο 

3ο Τμήμα Προσχολικής Αγωγής, δυναμικότητας -50- 
νηπίων: 

• Μία Παιδαγωγός & μία βοηθός για 20 - 22 νήπια 
ηλικίας από 2 1/2 έως 4 χρόνων. 

• Μία Παιδαγωγός & μία βοηθός για 26-28 νήπια 
ηλικίας από 4 έως την εγγραφή τους στο Δημοτικό 
Σχολείο. 

Άρθρο 7. 

Προϊστάμενοι Υπηρεσιακών Μονάδων 

Κατά το διάστημα κατά το οποίο θα υπηρετούν υπάλ¬ 
ληλοι των προσωποπαγών θέσεων ο προϊστάμενος της 
Διεύθυνσης του Ν.Π.Δ.Δ. «Δημοτικοί Παιδικοί Σταθμοί 
Αλίμου», θα κρίνεται από τους υπαλλήλους των κλάδων 
ΠΕ Νηπιαγωγών ή ΤΕ Νηπιαγωγών ή ΤΕ Βρεφονηπιοκο- 
μίας, με βαθμό Α’ και ελλείψει αυτού με βαθμό Β’. 

Κατά το διάστημα κατά το οποίο θα υπηρετούν υπάλ¬ 
ληλοι των προσωποπαγών θέσεων οι προϊστάμενοι των 
Τμημάτων του Ν.Π.Δ.Δ. «Δημοτικοί Παιδικοί Σταθμοί Αλί¬ 
μου», θα κρίνονται από τους υπαλλήλους των κλάδων ΠΕ 
Νηπιαγωγών ή ΤΕ Νηπιαγωγών ή ΤΕ Βρεφονηπιοκομίας, 
με βαθμό Α’ και ελλείψει αυτού με βαθμό Β’ 

Μετά την κατάργηση των προσωποπαγών θέσεων οι 
προϊστάμενοι της Διεύθυνσης, καθώς & των Τμημάτων 
του Ν.Π.Δ.Δ. «Δημοτικοί Παιδικοί Σταθμοί Αλίμου», θα 
κρίνονται από του υπαλλήλους των κλάδων ΠΕ Νη¬ 
πιαγωγών ή ΤΕ9 Βρεφονηπιοκομίας με βαθμό Α’ και 
ελλείψει αυτού με βαθμό Β. 


Αρθρο 8. 

Για το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ¬ 
μακευτική περίθαλψη των υπαλλήλων εφαρμόζονται οι 
εκάστοτε ισχύουσες Νομοθετικές διατάξεις. 

Άρθρο 9. 

Οι προβλεπόμενες από τον παρόντα Οργανισμό Εσω¬ 
τερικών Υπηρεσιών θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στη Διεύθυνση & τα 
Τμήματα γίνεται πάντοτε με απόφαση του Προέδρου 
του Ν.Π.Δ.Δ., ανάλογα με τις ανάγκες των υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανηλίκων τέκνων, έγκυες γυναίκες κ,λπ.) 

Διευθυντής και Προϊστάμενοι Τμημάτων ορίζονται πά¬ 
ντοτε με απόφαση Προέδρου οι κρινόμενοι σύμφωνα 
με την κείμενη Νομοθεσία από το αρμόδιο Υπηρεσιακό 
Συμβούλιο υπάλληλοι, αναπληρούμενοι σε περίπτωση 
απουσίας τους ή κωλύματος, από τον κατά βαθμό αρ¬ 
χαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργα¬ 
νισμό, ρυθμίζεται με τον κανονισμό λειτουργίας του 
Ν.Π.Δ.Δ. 

Από την ψήφιση του παραπάνω Οργανισμού Εσωτε¬ 
ρικών Υπηρεσιών προκαλείται δαπάνη σε βάρος του 
προϋπολογισμού του οικονομικού έτους 2006, ο οποί¬ 
ος ενισχύεται από τους Κ Α Π, δίδακτρα κ.λπ. ύψους 
# 119,425,88 # περίπου εφόσον προσληφθούν όλοι και 
για τα επόμενα οικονομικά έτη το ύψος της δαπάνης 
δεν μπορεί να προσδιοριστεί. 

Συγκεκριμένα η δαπάνη των προτεινόμενων νέων θέ¬ 
σεων είναι η εξής: 

ΠΕ θέσεις 4 X 1.443 € X 14 = 80.808,00 € 

ΤΕ θέσεις 2 X 1.379 € X 14 = 38.612,00 € 

ΣΥΝΟΛΟ: 119.420,00 € 

Με βάση τα τακτικά έσοδα των Νομικών Προσώπων 
Α’, Γ’ & Δ’ Δημοτικοί Παιδικοί Σταθμοί Αλίμου, ο μέσος 
όρος των δύο τελευταίων ετών έχει ως εξής: 

Τακτικά έσοδα έτους 2003: 498.071,21 € 

Τακτικά έσοδα έτους 2004: 502.957,83 € 

ΣΥΝΟΛΟ: 1.001.029,04 € 

Μέσος όρος: 500.514,52 € 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2005 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

Αριθ. 73400 (2) 

Τροποποίηση του Οργανισμού Εσωτερικής Υπηρεσίας 
του Δήμου Ν. Ιωνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του ν. 1188/81, όπως 
τροποποιήθηκαν με τις όμοιες του αρθ. 8 παρ. 5 του 
ν. 2307/1995. 

2. Τις διατάξεις του αρθ. 8 του ν. 2503/1997. 

3. Την αριθμ. 424/2005 απόφαση του Δημοτικού Συμ¬ 


βουλίου του Δήμου Ν.Ιωνίας περί τροποποίησης του 
Οργανισμού Εσωτερικής Υπηρεσίας αυτού. 

4. Τη σύμφωνη γνωμοδότηση του οικείου Υπηρεσιακού 
Συμβουλίου που διατυπώθηκε στο 24/2005 πρακτικό 
του. 

5. Την υπ’ αριθμ. 16978/2003 απόφαση Γενικού Γραμ- 
ματέα Περιφέρειας Αττικής περί μεταβίβασης αρμοδι¬ 
οτήτων. (Φ.Ε.Κ. 1693/18.11.2003), αποφασίζουμε: 

Εγκρίνεται η υπ’ αριθμ. 424/2005 απόφαση του Δημοτι¬ 
κού Συμβουλίου του Δήμου Ν.Ιωνίας περί τροποποίησης 
του Οργανισμού Εσωτερικής Υπηρεσίας ως εξής: 


Αρθρο 3ο 

ΜΕΤΑΚΛΗΤΟΙ ΥΠΑΛΛΗΛΟΙ 


Α/Α 

Κλάδος 

Υπάρχουσες θέσεις 

Νέες θέσεις 

Σύνολο 

1 

Γενικός Γραμματέας 

1 

- 

1 

2 

Ιδιαίτερος Γραμματέας 

1 

- 

1 

3. 

Ειδ. Σύμβουλοι ή Ειδ. Συνεργάτες ή Επιστ. 
Συνεργ. 

3 

2 

5 


ΓΕΝΙΚΟ ΣΥΝΟΛΟ 

5 

2 

7 


ΤΑΚΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Α/Α 

Κλάδος 

Υπάρχουσες 

θέσεις 

Νέες θέσεις 

Σύνολο 

1 . 

ΤΕ2 Κοινωνικών Λειτουργών 

3+1 Συν. 

0 

3+1 Συν. 

2. 

ΤΕ3 Πολιτικών Μηχανικών 

3 

0 

3 

3. 

ΤΕ4 Μηχ/λόγων Πολιτ. Μηχ. 

1 

0 

1 

4. 

ΤΕ5 Τοπογράφων 

3 

0 

3 

5. 

ΤΕ17 Διοικητ. - Λογιστικού 

7 

0 

7 

6. 

ΤΕ23 Δημοτ. Αστυνομίας 

3 

0 

3 

7. 

ΤΕ Διεκπεραίωσης Πολιτών 

5 

0 

5 

8. 

ΤΕ19 Πτυχ. Ανωτ. Τεχν. Σχ. 

1+1 Συν. 

0 

1+1 Συν. 

9. 

ΤΕ19 Πληροφορικής 

1 

0 

1 

10. 

ΤΕ11 Εποπτών Δημ. Υγείας 

1 

0 

1 

11. 

ΤΕ18 Εργοθεραπευτών 

1+1 Συν. 

0 

1+1 Συν. 

12. 

ΤΕ13 Τεχν. Γεωπονίας 

1 

0 

1 

13. 

ΤΕ22 Διοικ. Μονάδων Τοπ. Αυτ. 

1 

0 

1 

14. 

ΤΕ Τεχνικός Ασφάλειας 

1 

0 

1 

15. 

ΤΕ Εργοδηγών / Σχεδιαστών χωρίς 
πτυχίο ΤΕΙ 

0 

ΙΣυν. 

ΙΣυν. 


ΓΕΝΙΚΟ ΣΥΝΟΛΟ 

32+3 Συν. 

1 Συν. 

32+4 Συν. 









ΦΕΚ 1934 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Α/Α 

Κλάδος 

Υπάρχουσες 

θέσεις 

Καταργούμενες 

θέσεις 

Νέες θέσεις 

Σύνολο 

1 . 

ΔΕΙ Διοικητικού 

41+1 Συν. 

0 

0 

41+1 Συν. 

2. 

ΔΕ2 Εποπτ. Καθαριότητας 

4+1 Συν. 

0 

0 

4+1 Συν. 

3. 

ΔΕ15 Εισπρακτόρων 

1 Συν. 

0 

0 

1 Συν. 

4. 

ΔΕ23 Δημοτ. Αστυνομίας 

18 

0 

0 

18 

5. 

ΔΕ5 Εργοδηγών Δομ. Έργων 

2 

1 

0 

1 

6. 

ΔΕ6 Σχεδιαστών 

2 

0 

0 

2 

7. 

ΔΕ24 Ηλεκτρολόγων 

5+1 Συν. 

0 

0 

5+1 Συν. 

8. 

ΔΕ26 Μηχανοτεχν. Αυτοκ. 

8+1 Συν. 

0 

0 

8+1 Συν. 

9. 

ΔΕ27 Ηλεκτροτεχν. 
Αυτοκινήτ. 

3 

0 

0 

3 

10. 

ΔΕ28 Χειρ. Μηχαν. Έργων 

6 

0 

0 

6 

11. 

ΔΕ29 Οδηγών 

47+1 Συν. 

0 

0 

47+1 Συν. 

12. 

ΔΕ30 Τεχνιτών 

11+4 Συν. 

0 

2 

13+4 Συν. 

13. 

ΔΕ35 Δενδρ/κηπουρών 

30 

0 

0 

30 

14. 

ΔΕ38 Πληροφορικής 

22+1 Συν. 

0 

0 

22+1 Συν. 

15. 

ΔΕ12 Δασοφυλάκων 

2 

0 

0 

2 

16. 

ΔΕ3 Τηλεφωνητών 

2 

0 

0 

2 


ΓΕΝΙΚΟ ΣΥΝΟΛΟ 

203+11 Συν. 

1 

2 

204+11 Συν. 


Οι θέσεις αυτές όπως διαμορφώνονται κατά κατηγορία, κλάδο και εξέλιξη βαθμολογική έχουν ως εξής: 

Άρθρο 5ο 

ΜΕΤΑΚΛΗΤΟΙ ΥΠΑΛΛΗΛΟΙ 


Α/Α 

Κλάδος 

Υπάρχουσες 

θέσεις 

Νέες θέσεις 

Σύνολο 

1 . 

Γενικός Γραμματέας 

1 

- 

1 

2. 

Ιδιαίτερος Γ ραμματέας 

1 

- 

1 

3. 

Ειδ. Σύμβουλοι ή Ειδ. 
Συνεργάτες ή Επιστ. Συνεργ. 

3 

2 

5 


ΓΕΝΙΚΟ ΣΥΝΟΛΟ 

5 

2 

7 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΤΑΚΤΙΚΟ ΠΡΟΣΩΠΙΚΟ 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Α/Α 

Κλάδος 

Υπάρχουσες 

θέσεις 

Νέες θέσεις 

Σύνολο 

Με Βαθμό 

1. 

ΤΕ2 Κοινωνικών 
Λειτουργών 

3+1 Συν. 

0 

3+1 Συν. 

Δ - Α 

2. 

ΤΕ3 Πολιτικών 
Μηχανικών 

3 

0 

3 

Δ - Α 

3. 

ΤΕ4 Μηχ/λόγων Πολιτ. 
Μηχ. 

1 

0 

1 

Δ - Α 

4. 

ΤΕ5 Τοπογράφων 

3 

0 

3 

Δ - Α 

5. 

ΤΕ17 Διοικητ. - 
Λογιστικού 

7 

0 

7 

Δ - Α 

6. 

ΤΕ23 Δημοτ. Αστυνομίας 

3 

0 

3 

Δ - Α 

7. 

ΤΕ Διεκπεραίωσης 
Πολιτών 

5 

0 

5 

Δ - Α 







8. 

ΤΕ19 Πτυχ. Ανωτ. Τεχν. 
Σχ. 

1+1 Συν. 

0 

1+1 Συν. 

Δ - Α 

9. 

ΤΕΙΘΠληροφορικής 

1 

0 

1 

Δ - Α 

10. 

ΤΕ11 Εποπτών Δημ. 
Υγείας 

1 

0 

1 

Δ - Α 

11. 

ΤΕ18 Εργοθεραπευτών 

1+1 Συν. 

0 

1+1 Συν. 

Δ - Α 

12. 

ΤΕ13 Τεχν. Γεωπονίας 

1 

0 

1 

Δ - Α 

13. 

ΤΕ22 Διοικ. Μονάδων 

Τοπ. Αυτ. 

1 

0 

1 

Δ - Α 

14. 

ΤΕ Τεχνικός Ασφάλειας 

1 

0 

1 

Δ - Α 

15. 

ΤΕ Εργοδηγών / Σχεδι¬ 
αστών χωρίς πτυχίο ΤΕΙ 

0 

ΙΣυν. 

ΙΣυν. 

Δ - Α 


ΓΕΝΙΚΟ ΣΥΝΟΛΟ 

32+3 Συν. 

ΙΣυν. 

32+4 Συν. 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Α/Α 

Κλάδος 

Υπάρχουσες 

θέσεις 

Καταργούμενες 

θέσεις 

Νέες 

θέσεις 

Σύνολο 

Με Βαθμό 

1 . 

ΔΕΙ Διοικητικού 

41+1 Συν. 

0 

0 

41+1 Συν. 

Δ-Α 

2. 

ΔΕ2 Εποπτ. 
Καθαριότητας 

4+1 Συν. 

0 

0 

4+1 Συν. 

Δ-Α 

3. 

ΔΕ15 Εισπρακτόρων 

1 Συν. 

0 

0 

1 Συν. 

Δ-Α 

4. 

ΔΕ23 Δημοτ. Αστυνομίας 

18 

0 

0 

18 

Δ-Α 

5. 

ΔΕ5 Εργοδηγών Δομ. 
Έργων 

2 

1 

0 

1 

Δ-Α 

6. 

ΔΕ6 Σχεδιαστών 

2 

0 

0 

2 

Δ-Α 

7. 

ΔΕ24 Ηλεκτρολόγων 

5+1 Συν. 

0 

0 

5+1 Συν. 

Δ-Α 

8. 

ΔΕ26 Μηχανοτεχν. Αυτοκ. 

8+1 Συν. 

0 

0 

8+1 Συν. 

Δ-Α 

9. 

ΔΕ27 Ηλεκτροτεχν. 
Αυτοκινήτ. 

3 

0 

0 

3 

Δ-Α 

10. 

ΔΕ28 Χειρ. Μηχαν. Έργων 

6 

0 

0 

6 

Δ-Α 

11. 

ΔΕ29 Οδηγών 

47+1 Συν. 

0 

0 

47+1 Συν. 

Δ-Α 

12. 

ΔΕ30 Τεχνιτών 

11+4 Συν. 

0 

2 

13+4 Συν. 

Δ-Α 

13. 

ΔΕ35 Δενδρ/κηπουρών 

30 

0 

0 

30 

Δ-Α 

14. 

ΔΕ38 Πληροφορικής 

22+1 Συν. 

0 

0 

22+1 Συν. 

Δ-Α 

15. 

ΔΕ12 Δασοφυλάκων 

2 

0 

0 

2 

Δ-Α 

16. 

ΔΕ3 Τηλεφωνητών 

2 

0 

0 

2 

Δ-Α 


ΓΕΝΙΚΟ ΣΥΝΟΛΟ 

203+11 Συν. 

1 

2 

204+11 Συν. 



Άρθρο 10 


Η δαπάνη που προκαλείται με τις νέες θέσεις ανέρχεται συνολικά στο ποσόν των 94.056,00 € και θα συμπε- 
ριληφθεί στον υπό κατάρτιση προϋπολογισμό του οικονομικού έτους 2006. 

Ο μέσος όρος των τακτικών εσόδων του Δήμου των δυο τελευταίων ετών ανέρχεται στο ποσόν των 
14.805.559,26€. 

Κατά τα λοιπά ισχύει ως έχει ο Οργανισμός Εσωτερικής Υπηρεσίας του Δήμου, που δημοσιεύθηκε στο ΦΕΚ 
164/10.2.2005 τεύχος Β. 

Ακροτελεύτια διάταξη 

Από τις διατάξεις της παρούσας απόφασης δεν προκαλείται δαπάνη σε βάρος του προϋπολογισμού του έτους 
2005, ενώ για τα επόμενα έτη η δαπάνη δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Δεκεμβρίου 2005 

Με εντολή Γενικού Γραμματέα Περιφέρειας 
Η Γ ενική Διευθύντρια κ.α.α. 

Η Διεθύντρια Διοίκησης 
ΕΜΜΑΝΟΥΕΛΑ ΠΑΝΑΓΙΩΤΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 1 04 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐίρ: νννννν.θΐ.9 γ - θ-ππθΜ: ννθβΓηθδίβι- @ βί.9·· 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410) 597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θυτογια κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή Οϋ: 

Τεύχος 

Περίοδος 

Ευκο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυτο προσαυξανόμενη κατά 
1 θυΐΌ ανά 50 σελίδες. 

• Η τιμή πώλησης σε μορφή οά-τοτη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυιΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίαχ: 210 - 4071010 ϊπΙβΓΠβΙ : Η11ρ://νι/νννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίει-πεί 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225 € 190 € 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ'(Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160€ 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250€ 645€ 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευΐΌ, ποσό το οποίο αφορά ταχυ¬ 
δρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 ΘυιΌ. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓηθί, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















